kardosdrur/scandi-wiki huggingface dataset:
A836 Amsterdam

Hr. Ms. Amsterdam (A836) er et nu tidligere forsyningsskib i brug i den nederlandske Koninklijke Marine. Skibet indgik i operativ tjeneste i 1995 og blev taget ud af tjeneste i 2014. Skibet, der er af Amsterdam-klassen, deltog i Operation Enduring Freedom i 2005/2006 i Mellemøsten, hvor det ydede assistance til to pirater som amerikanske styrker havde taget til fange efter en træfning den 18. marts 2006.

Efter det blev taget ud af tjeneste, blev skibet solgt til den peruvianske marine, hvor det blev omdøbt til BAP Tacna.

Lastkapacitet 

 Diesel (F76) (fordelt over 16 forskellige tanke): 8750 tons
 Brændstof AVCAT (F44): 1200 tons (I 2003 blev AVCAT-tank nr 1 ombygget til en F76 tank)
 Ferskvand (1 tank): 142 ton
 Fødevarer (fordelt over 1 tørproviantrum, 1 kølerum og et 1 fryserum): 1100 ton
 Ammunition (fordelt over 5 rum): 350 ton

Referencer

Kilder og eksterne links 
 Koninklijke Marine: A836 Amsterdam 

Krigsskibe fra Kongeriget Nederlandene
Memmingen

Memmingen kreisfri by i Bayern Regierungsbezirk Schwaben i den tyske delstat Bayern. Den er center for skole, forvaltning og handel i Region Donau-Iller. Byens område grænser mod vest til floden Iller, der danner grænse til delstaten Baden-Württemberg og er mod nord, øst og syd omgivet af Landkreis Unterallgäu.

Memmingen hører til Oberschwaben og er med sine omkring 42.000 indbyggere, den femtestørste by i Regierungsbezirk Schwaben. Byens historie går tilbage til romerriget, og den gamle bydel med sine mange pladser, borger- og patricerhuse, paladser og befæstning er en af de bedst bevarede i Sydtyskland. Samtidig er byen med sine gode trafikforbindelser både med vej, jernbane og i luften et trafikknudepunkt for Oberschwaben, Allgäu og Mittelschwaben.

Geografi 
Memmingen ligger ved Bayerns vestgrænse til Baden-Württemberg ved floden Iller, cirka 50 kilometer syd for Ulm og 115 kilometer sydvest for München i Memminger Trockental, som var Iller-Gletsjerens hovedflod under den sidste istid. Byområdet afgrænses naturligt mod vest af skråningerne ved Buxach, mod sydøst af Benninger Ried, mod øst af dalen hvor kommunen Memmingerberg ligger. Mod nordøst ligger bydelen Eisenburg.

 Laveste punkt: 562 moh.
 Højeste punkt: 679 moh. (I Eisenburger Wald)
 Centrum ligger 595 moh.

Udstrækning og inddeling 
Memmingens største udstrækning fra nord til syd er 14,6 kilometer, og fra øst til vest er der 11,3 kilometer.

Det samlede areal er 70,14 kvadratkilometer, hvoraf 3.530 hektar er landbrugsareal, 1.709 hektar skov, 51 hektar vand. Arealet af offentlige trafikanlæg på 530 hektar er relativt højt, ligesom 75 hektar med rekreative og grønne arealer.

Byen består, udover Memmingen af bydelene Amendingen, Bleiche, Brunnen, Buxach, Buxachermühle, Dickenreishausen, ein Teil des Ortes Egelsee, Eisenburg, Ferthofen, Grünenfurt, Hart, Hitzenhofen, Illerfeld, Priemen, Schnaid, Steinheim, Unterhart og Volkratshofen.

Se også 
 Flughafen Memmingen

Eksterne henvisninger 

 Byens webside

 Stadt Memmingen beim Landesamt für Denkmalpflege 
 Der Stadtplan vom Städteverlag 

Mittelschwaben
Frie rigsstæder
Talent (tv-show)

Talent er et tv-program der sendes på DR1. Programmet er baseret på det amerikanske tv-format America's Got Talent, der produceres i lang række lande.

Først vælger dommerne de deltagere der går videre til udvælgesen og så fortsætter det med semifinaler og derefter finalen (i år 2009 var der også kvartfinaler) hvor seerne også for lov til at stemme.

Vinderen af showet i år 2009 var Kalle Pimp

Se også 
 Talent 2008
 Talent 2009
 Talent 2010

Tv-underholdningsprogrammer
A832 Zuiderkruis

Hr.Ms. Zuiderkruis (A832) var et forsyningsskibe i tjeneste ved den hollandske flåde. Zuiderkruis indgik i tjeneste i 1975 og strøg kommando den 10. februar 2012. Zuiderkruis var det andet skib i Poolster-klassen som foruden Zuiderkruis bestod af skibet A835 Poolster, som blev solgt til Pakistan den 28. juli 1994. Skibet har en kapacitet på mellem 8.000 og 9.000 tons brændstof.

Efterfølgeren, HNLMS Karel Doorman (A833), blev køllagt i 2011 og forventes at indgå i 2014.

Skibe med samme navn 
 Zuiderkruis (1658), bygget efter Admiralitetets ordre.
 Zuiderkruis (1923), et opmålings/kabelskib, senere undervandsbådstender.
 Zuiderkruis (1963), et logiskib, ex-Victory.

Referencer, kilder og eksterne links 

 Koninklijke Marine: Zuderkruis (Hollandsk) 
 Janes Fighting Ships 2004-2005 by Stephen Saunders ()

Krigsskibe fra Kongeriget Nederlandene
Norman Corwin

Norman Corwin (født 3. maj 1910, død 18. oktober 2011) var en amerikansk radiopioner, producer, hørespilsforfatter og manuskriptforfatter.

Eksterne henvisninger 

 

Dramatikere fra USA
Radioproducere
Hundredårige
Essayister fra USA
Manuskriptforfattere fra USA
Christian Ringnes

Christian Ringnes (født 3. marts 1954 i Oslo) er en norsk forretningsmand som især har arbejdet i fast ejendom, handel og udvikling.

Erhvervsfolk fra Norge
Personer fra Oslo
Gertrude Baines

Gertrude Baines (6. april 1894 – 11. september 2009) var en amerikansk kvinde, som var verdens ældste person fra 2. januar 2009 til sin død.

Referencer 

Personer fra Georgia
Hundredårige
Zheng Ji

Zheng Ji (født 6. maj 1900, død 29. juli 2010) var en kinesisk ernæringsekspert og biokemiker. Han betragtes som grundlæggeren af den moderne ernæringsvidenskab i Kina.

Biokemikere
Hundredårige
Videnskabsfolk fra Kina
Fils

Fils er en flod i den tyske delstat  Baden-Württemberg og en af bifloderne til Neckar fra højre med en længde på 63 kilometer. Floden har sit udspring i Schwäbische Alb nær Wiesensteig og løber gennem Geislingen og Göppingen, før den munder ud i Neckar ved Plochingen, øst for Stuttgart. Vandtilførslen fra Fils gør, at Neckar derfra er sejlbar.

Eksterne henvisninger 

Floder i Baden-Württemberg
Peter Holst

Peter Holst (født 17. januar 1936) er en dansk politiker, der er tidligere medlem af Folketinget og borgmester i Rødding Kommune, valgt for Venstre.

Holst er uddannet lærer og blev i 1960'erne ansat ved Rødding Højskole, hvor han underviste gennem over 25 år. 

Hans politiske interesse blev vakt allerede i ungdommen, og han var fra 1964 til 1966 landsformand for Venstres Ungdom. Han blev medlem af kommunalbestyrelsen i Rødding i 1970 og var i første omgang medlem frem til 1977, men blev atter indvalgt i 1985. Han var borgmester fra 1990 til 2001. Efter at have været folketingskandidat ved flere valg, blev han i 1973 medlem af tinget og sad til 1977. Han var fra 1982-1986 desuden medlem af Sønderjyllands Amtsråd. 

Sønnen Carl Holst

Peter Holsts søn, Carl Holst, er også uddannet skolelærer og tidl. MF samt forhenværende amtsborgmester, regionsrådsformand i Region Syddanmark og forsvarsminister.

Far og søn, Peter Holst og Carl Holst, har begge efter tur været Venstre Ungdoms formand, og de har begge været medlemmer af Sønderjyllands Amtsråd og  været MF. Desuden har far og søn opnået samme uddannelse som skolelærer.

Referencer 

Lærere fra Danmark
Tidligere folketingsmedlemmer fra Venstre
Folketingsmedlemmer i 1970'erne
Amtsrådsmedlemmer fra Venstre
Formænd for Venstres Ungdom
Personer fra Sønderjylland (i Danmark)
Borgmestre fra Venstre
Lincs

Lincs Wind Farm er en britisk vindmøllepark på 270 MW, som blev indviet i 2013. Den ligger 8 kilomer fra Skegness ved Englands østkyst.. De 75 møller med en rotordiameter på 120 meter og en effekt på 3,6 MW er leveret af Siemens Wind Power.

Kilder og henvisninger 

Havvindmølleparker
Bernie Taupin

Bernard John "Bernie" Taupin (født 22. maj 1950 i Anwick, ved Sleaford, Lincolnshire, England) er en britisk sangskriver, digter og sanger. Han er mest kendt som tekstforfatteren bag flertallet af Elton Johns sange.

I 1967 indsendte Taupin en række tekster til en prøve for unge sangskrivere i London. Komponisten Reginald Kenneth Dwight (Elton Johns egentlige navn) havde også tilmeldt sig arrangementet. De to mødtes, flyttede ind hos Eltons mor og stedfar, og indledte deres samarbejde, som har medført over hundrede sange.

Nogle af Taupins tekster er: "Daniel" (1973), "Your Song" (1970), "Sacrifice" (1989), "Candle in the Wind" (1973 og 1997), "Sorry Seems to Be the Hardest Word" (1976), "Rocket Man" (1972) og "Goodbye Yellow Brick Road" (1973).

Taupin bor i dag ved Los Angeles i USA.

Eksterne henvisninger 

 
 

Sangskrivere fra Storbritannien
Komponister fra Storbritannien
Elton John
Jennifer Saunders

Jennifer Jane Saunders (født 6. juli 1958 i Sleaford, Lincolnshire, England) er en britisk komiker, skuespiller og komedieforfatter. Hun udgør sammen med Dawn French komikerduoen French and Saunders, og er bedst kendt for at have skrevet og optrådt i den britiske komedieserie Absolutely Fabulous.

Filmografi

Tv 
 The Comic Strip Presents... (1982-88, 1990-93, 1998-2000)
 The Young Ones (1982-1984)
 Happy Families (1985)
 Girls On Top (1985-1986)
 French and Saunders (1987-2007)
 Absolutely Fabulous (1992-1996, 2001-2005)
 An Audience With...The Spice Girls (1997) – tilskuer sammen med sin datter Eleanor.
 Venner (1998) – Emilys stedmor Andrea i afsnittene "The One With Ross' Wedding" (del 1 og 2) og "The One After Ross Says Rachel"
 Let Them Eat Cake (1999)
 Mirrorball (2000)
 Jam & Jerusalem (2006-)
 The Life and Times of Vivienne Vyle (2007)

Film 
 Eat the Rich (1987)
 Prince Cinders (1993) (tv)
 Queen of the East (1995) (tv)
 In the Bleak Midwinter (1995)
 Muppet Treasure Island (1996)
 Spiceworld (1997)
 Fanny and Elvis (1999)
 Absolument fabuleux (2001)
 Shrek 2 (2004) (Den Gode Fes stemme)
 L'Entente cordiale (2006)
 Coraline (2009) (stemme)

Eksterne henvisninger 
 

Skuespillere fra England
Mariager Idræts Klub

Mariager Idræts Klub er den lokale idrætsklub i Mariager og byens nærområde.
Blandt andet kan der spilles fodbold, håndbold, dart, volleyball, floorball og udøves gymnastik.

Eksterne henvisninger 
 Klubbens hjemmeside

Idrætsforeninger i Danmark
Idræts Klub
Søværnets Tamburkorps

Søværnets Tamburkorps er søværnets officielle musikkorps. Tamburkorpset består af 22 marinekonstabler, en daglig leder (Seniorsergent) og en Musikdirigent. 
Søværnets Tamburkorps er hjemhørende på Marinestation København i hjertet af København.
Korpset består typisk af følgende instrumenter: Slagtøj, piccolofløjte, kornet, Flygelhorn, althorn, baryton, euphonium, tuba samt en tambourmajor. 

Dagligdagen består udelukkende af musik og træning. Tiden bliver brugt til bl.a. træning og vedligeholdelse af musikprogram, samt indøvelse af forskellige marchformationer. Tamburkorpset bliver brugt ved mange forskellige arrangementer, som mindehøjtideligheder og dåb af skibe, i den forbindelse har de mange rejsedage i både Danmark og udlandet.

Søværnets Tamburkorps har udgivet dobbelt-cd'en Søværnet Ønsker God Vind, der blandt andet indeholder Frederik Magle's værk Håbet, som Tamburkorpset uropførte i 2001 i anledning af 200-året for Slaget på Reden.

Kilder

Eksterne henvisninger 
 Søværnets Tamburkorps hjemmeside 

Musikgrupper fra Danmark
Militærmusikkorps
Tamburkorps
Musikgrupper fra 1964
Kopulationsafgift

Kopulationsafgift var en afgift på vielser der blev indført i Danmark i 1661. Afgiften skulle betales af brudgommen. I København blev bryllupsafgiften ophævet i 1868, mens det for det øvrige land allerede skete i 1792.

Kopulation betød dengang vielse men i dag bruges ordet kopulation om samleje.

Kilder 

Afgifter
Familie
Hjælpemidler ved slægtsforskning
Etableret i 1661
Ophørt i 1792
Ophørt i 1868
Neksus (grammatik)

Neksus (også nexus) er den grammatiske relation grundled (subjekt) og tilhørende udsagnsled (verbal/prædikat) i en sætning. Grammatisk set skal der være et neksus for, at en ordmængde kan kaldes en sætning. 

Begrebet blev introduceret af Otto Jespersen og forbindes med ham. Jespersen definerede primært begrebet semantisk og ikke syntaktisk. Han brugte det ikke kun om relationen mellem subjekt og verbal, men også verbal og objekt. Paul Diderichsen brugte også begrebet i Elementær dansk grammatik, men i den snævre betydning af kun subjekt og verbal. Begrebet skal forstås i modsætning til en anden grammatisk relation kaldet junktion som ikke danner en sætning, men mellem et ord og et andet som uddyber noget ved dette ord, fx. forholdet mellem barking og dog i det engelske eksempel the barking dog.

Kilder 

Grammatik
Herluf Trolle-klassen

Herluf Trolle-klassen var den danske marines første – og eneste – serie af næsten identiske kystforsvarsskibe.

Klassens tre skibe nåede at have mange betegnelser, først benævnt som "panserskibe", dernæst, fra 1911, som "pansrede kystforsvarsskibe", fra 1912 blot som "kystforsvarsskibe", så i 1922 som "orlogsskibe" og endelig blev de to overlevende enheder fra 1932 kaldt "artilleriskibe".

Med Herluf Trolle og de to søsterskibe Olfert Fischer og Peder Skram fik Marinen endelig den serie ensartede panserskibe, man havde ønsket sig i flere år. Designmæssigt var klassen en videreudvikling af kystforsvarsskibet Skjold, men med to svære kanoner i stedet for én, kraftigere mellemsvært skyts og større maskinkraft. Skibene blev designet individuelt over en periode på 10 år, og den teknologiske udvikling i tidsrummet blev afspejlet i løbende forbedringer af artilleri, maskineri og panser.

De tre skibe var opkaldt efter de danske søhelte Herluf Trolle, Olfert Fischer og Peder Skram.

Tjeneste 
Skibene havde en aktiv karriere i Marinen og deltog i adskillige sommer- og vintereskadrer. Under 1. verdenskrig udgjorde de sammen med Skjold rygraden i den sikringsstyrke, der bevogtede de danske minefelter og markerede den danske neutralitet. Marinens store enheder gjorde på skift tjeneste i 1. eskadre i Øresund og 2. eskadre i Storebælt.

Herluf Trolle og Olfert Fischer udgik af flådens tal i løbet af 1930'erne, mens Peder Skram stadig var aktiv, da 2. verdenskrig brød ud. Den 29. august 1943 lå Peder Skram på Holmen under Mastekranen, hvor den blev sænket af sin besætning. Fotografier af det sænkede Peder Skram ved Mastekranen er nok det mest kendte motiv fra Flådens sænkning. Saltvandet ødelagde skibets maskiner, men tyskerne var i stand til at hæve det sænkede skib og slæbe det til Tyskland, hvor det kom til at fungere som artilleriskoleskib. Her blev det kort før krigens afslutning sænket.
 
Efter 2. verdenskrig blev Peder Skram i 1945 slæbt hjem til Flådestation Holmen, hvor det lå indtil det blev ophugget i 1949.

Litteratur 
 
 
 
 Wismann, Tom (2018). "The Coastal Battleship Peder Skram (1908)", Bruce Taylor (editor), The World of the Battleship: The Lives and Careers of Twenty-One Capital Ships of the World's Navies, 1880–1990, Seaforth Publishing.

Noter 

Panserskibe fra Danmark
Nexus (analyse)

Nexus er en betegnelse for den metode, man anvender til at analysere sætninger grammatisk. Metoden blev første gang brugt i Danmark og blev senere kraftigt udviklet af den danske lingvist Otto Jespersen. Brugen af krydser, boller, trekanter og firkanter under ordene kendetegner ofte metoden.

Eksempler
 Glasset falder
    X      O

Krydset i sætningen refererer til subjektet og bollen refererer til verballeddet.

 Drengen giver pigen blomster
     X      O     ₳      Δ

Igen refererer krydset til subjektet og bollen til verballeddet. Trekanten markerer genstandsleddet (det drengen giver), og firkanten markerer hensynsleddet (personen blomsterne gives til).

Grammatik
Sidonius Apollinaris

Gaius Sollius Modestus Sidonius Apollinaris (ca. 430 i Lyon – omkring 489) var poet, forfatter, diplomat, biskop, historiker og søn og sønnesøn af rigsstatholdere i Gallien (Præfectus Prætorio Galliarum).

Sidonius var bypræfekt i Rom 470 og efter sin karriere i imperiets tjeneste blev han biskop 472 i Augustonemetum (det nuværende Clermont-Ferrand i Auvergne i Frankrig) en position han beholdt til sin død. De fleste der havde dette biskopsæde før Sidonius er blevet 
helgenkåret; Sidonius var ikke et religiøst menneske og hans tiltrædelse beroede snarere på kontakter og hans utrættelige anstrengelser for at holde denne del af Gallien inden for romerriget. Hans festdag i den katolske kirke er 21. august.

Sidonius tilhørte det gallo-romerske aristokrati og hans opvækst indebar klassisk skoling, og gennem sin omgangskreds havnede han hurtigt i 400-tallets politiske centrum. Han giftede sig med Papianilla, en datter af Avitus som da var konsul og kejser 455-456. Sidonius anvendte sin begavelse som poet til at gøre karriere i Rom, og som han gerne lånte linjer fra andre digtere, tøvede han ikke med at hylde sine tidligere beskytteres mordere.

Sidonius havde tillige gode kontakter med arianske, visigotiske konger som Theoderik II og mindre gode med for eksempel Eurik som lod ham fængsle for hans pro-romerske standpunkter. Eurik indtog Clermont og Auvergne 475. Han frigav imidlertid Sidonius senere og gav ham hans stift tilbage.

Sidonius efterladte skrifter, ni bøger indeholdende omkring 100 breve, udgør værdifuld information om hændelser og forestillinger i hans levetid. Han skrev adskillige panegyriske digte i samme tradition og af og til med samme indhold som Claudius Claudianus (død o.404) om vigtige politiske hændelser. I disse breve kan man følge den historiske situation da frankerne blev romaniseret.

Kilde 
 Artikel i Nordisk familjebok ("Ugglan") , bd. 25, sp. 376f via den svenske Wikipedia-artikel
 Johannes A. van Waarden and Gavin Kelly (eds): New Approaches to Sidonius Apollinaris, with Indices on Helga Köhler, C. Sollius Apollinaris Sidonius: Briefe Buch I. Leuven, 2013.

Eksterne henvisninger 
 Sidonius’ breve  med indledning af O. M. Dalton 
 Sidonius Apollinaris med brevenes latinske tekst  
  
 

Digtere fra Romerriget
Senantikken
Brevskrivere fra Romerriget
Alb-Donau-Kreis

Alb-Donau-Kreis er en landkreis i den tyske delstat Baden-Württemberg. Den danner sammen med Landkreis Biberach og den kreisfri by Ulm baden-württembergiske del af Region Donau-Iller i Regierungsbezirk Tübingen. Alb-Donau-Kreis grænser mod nord til Landkreis Göppingen og Landkreis Heidenheim, mod øst til de bayerske landkreise Günzburg og Neu-Ulm samt den kreisfri by Ulm, mod syd til Landkreis Biberach og mod vest til Landkreis Reutlingen.

Geografi 
Alb-Donau-Kreiss nordlige del ligger i Schwäbische Alb og mod syd er den en del af Oberschwaben. Floden Donau løber gennem den sydlige del af området fra sydvest mod nordøst. Den løber ind i kreisområdet ved Obermarchtal og forlader det igen ved Erbach med retning mod Ulm.

I Alb-Donau-Kreis ligger i alt omkring 295 byer, landsbyer og bebyggelser.

Oprettelse 
Alb-Donau-Kreis blev oprettet ved Kreisreformen 1. Januar 1973 hovedsageligt ved sammenlægning af landkreisene Ehingen og Ulm samt enkelte kommuner fra landkreisene Biberach og Münsingen.

Ved afslutningen af kommunalreformen omfattede Alb-Donau-Kreis 55 kommuner, herunder otte byer, inklusive administrationsbyen Ehingen (Donau), og er dermed den landkreis med flest kommuner i Baden-Württemberg. Største by er Ehingen (Donau), og den mindste kommune er Emeringen.

Byer, amter og kommuner 
Kreisen havde  indbyggere pr.

Literatur 
Das Land Baden-Württemberg – Amtliche Beschreibung nach Kreisen und Gemeinden (in acht Bänden). Hrsg. von der Landesarchivdirektion Baden-Württemberg. Band VII: Regierungsbezirk Tübingen. Kohlhammer, Stuttgart 1978,

Eksterne henvisninger 

 Offizielle Tourismus-Seite des Alb-Donau-Kreises 
 Historisches Lexikon Bayerns: Kirchberg-Weißenhorn, Herrschaft (Sarah Hadry)
Patrik Johansson

Patrik Johansson (født 2. april 1968) er en svensk fodboldtræner og tidligere fodboldspiller. 

Johansson har tidligere været assistenttræner i AaB, hvor han blev hentet til i 2009, da daværende cheftræner, Magnus Pehrsson, ønskede ham til klubben. Da Magnus Pehrsson blev fyret i efteråret 2010 fortsatte Johansson under den nye træner, Kent Nielsen indtil sommeren 2011, hvor AaB og Johansson ophævede samarbejdet.

Fodboldtrænere fra AaB
Fodboldtrænere fra Sverige
Marc Augé

Marc Augé (født 2. september 1935 i Poitiers,  død 24. juli 2023) var en fransk antropolog.

Antropologer fra Frankrig
Personer fra Frankrig
5. etape af Vuelta a España 2009

Femte etape af Vuelta a España 2009 blev kørt d. 3. september 2009 og gik fra Tarragona til Vinaròs. Denne etape var den første som blev cyklet på spansk jord i 2009-udgaven af løbet, og som på de foregående etaper blev denne også præget af udbrudforsøg. Aitor Hernández (Euskaltel-Euskadi), Serafín Martínez (Xacobeo Galicia), Julián Sánchez (Contentpolis-Ampo), Julien El Fares (Cofidis), José Antonio López (Andalucía-Cajasur) og Matthé Pronk (Vacansoleil) stak tidligt af og havde for det meste over 6 minutter til hovedfeltet. Udbruddet kom først over den eneste kategoriserede stigning hvor Hernández kunne indkassere 10 point og føringen i bjergkonkurrencen. Efter stigningen satte sprinterholdene sig frem i hovedfeltet og kørte udbryddergruppen sagte men sikkert ind, og efter 156 kilometer var alle rytterne samlet igen. Cirka en mil senere trådte Philippe Gilbert fra Silence-Lotto til og skaffede sig et forspring, men klarede aldrig at ryste hovedfeltet af sig. Med godt 3 kilometer igen til mål blev Gilbert kørt ind og feltet organiserede sig til massespurt. Som sædvanlig viste Team Columbia at de var det bedste sprinterhold i cykelsporten da de tog sprinterkaptajnen André Greipel ind til sin anden etapesejr i træk. Tyskeren tog også føringen i den samlede stilling.

 Etape: 5
 Dato: 3. september
 Længde: 174 km
 Gennemsnitshastighed: 38,97 km/t

Bjerg- og pointspurter

1. bjerg (Coll de Fatxas) 
Efter 49 km

1. spurt (Benifallet) 
Efter 81,2 km

2. spurt (La Senia) 
Efter 139,4 km

Mål (Vinaròs) 
Efter 174 km

Resultatliste

Udgåede ryttere 
 34  Chris Horner (AST) startede ikke efter at have brækket håndleddet på 4. etape.
 108  Robert Kiserlovski (FUJ) startede ikke efter at have brækket kravebenet på 4. etape.

Referencer

Eksterne henvisninger 
 Etapeside  på lavuelta.com  
 Etapeside  på lavuelta.com  
 Etapeside  på lavuelta.com  

05. etape af Vuelta a Espana 2009

en:2009 Vuelta a España, Stage 1 to Stage 11#Stage 5
Regierungsbezirk Tübingen

Regierungsbezirk Tübingen er et af fire Regierungsbezirke i den tyske delstat  Baden-Württemberg. Den ser i hierarkiet over Landkreis og byer men under delstatsregeringen (Landesregierung) i Baden-Württemberg.

Geografi 
Regierungsbezirk Tübingen ligger i den sydøstlige del af  Baden-Württembergs. Den hed ind til 31. december 1972 Regierungsbezirk Südwürttemberg-Hohenzollern.
Mod syd grænser den til  Bodensøen, mod vest til Freiburg og Karlsruhe, mod nord til Regierungsbezirk Stuttgart og mod øst til delstaten Bayern. Den nuværende udstrækning er fra forvaltnings- og områdereformen (Verwaltungs- und Gebietsreform) fra 1. januar 1973.

Organisation 

Øversgte myndighed er et  regeringspræsidium der har sæde i byen  Tübingen, og er ledet af en Regierungspräsident, der  er udnævnt af delstatens  ministerpræsident.

Regierungspräsidenter (fra 1973):
 1973 – 1975: Hansjörg Mauser
 1975 – 1997: Max Gögler
 1997 – Juli 2006: Hubert Wicker
 seit Juli 2006: Hermann Strampfer

Inddeling 

Regierungsbezirket omfatter 
 3 Regioner
 8 Landkreise og en Stadtkreis.
 255 byer og kommuner (inkl. 1 kommunefrit område).

Regioner:
Region Neckar-Alb
 Landkreis Reutlingen (RT)
 Landkreis Tübingen (TÜ)
 Zollernalbkreis (BL)
Region Bodensee-Oberschwaben
 Landkreis Ravensburg (RV)
 Landkreis Sigmaringen (SIG)
 Bodenseekreis (FN)
Region Donau-Iller 
 (til den grænseoverskridende region hører også områder i Bayern):
 Stadtkreis Ulm (UL)
 Alb-Donau-Kreis (UL)
 Landkreis Biberach (BC)

15 Großen Kreisstädte:
 Albstadt
 Balingen
 Biberach an der Riß
 Ehingen (Donau)
 Friedrichshafen
 Leutkirch im Allgäu
 Metzingen
 Mössingen
 Ravensburg
 Reutlingen
 Rottenburg am Neckar
 Tübingen
 Überlingen
 Wangen im Allgäu
 Weingarten

Regierungsbezirke i Tyskland